উপমন্যু হাজৰিকাই এন আৰ চি সন্দৰ্ভত বিভিন্ন সময়ত বিভ্ৰান্তিকৰ মন্তব্য দি অহাৰ সময়তে আজি প্ৰব্ৰজন বিৰোধী মঞ্চৰ মুখ্য আহ্বায়কজনৰ শেহতীয়া মন্তব্যৰ বিৰোধিতা কৰিছে কংগ্ৰেছৰ বিধায়ক আব্দুৰ ৰছিদ মণ্ডলে।
মণ্ডলৰ মতে, এন আৰ চিক লৈ 'একাংশই সদায় সাম্প্ৰদায়িক ৰাজনীতি কৰি আহিছে। উপমন্যু হাজৰিকা আৰু শিলাদিত্য দেব ইয়াৰ মাজত অন্যতম। তেওঁলোক দুয়োজনে ধৰ্মৰ ভিত্তিত একাংশক লক্ষ্য কৰি লয়।
"এন আৰ চিক লৈ যদি সন্দেহ আছে তেন্তে ন্যায়ালয়ত জনাওক। সকলো ডি ভোটাৰেই যে বিদেশী নহয় সেয়াও সত্য। বিদেশী ন্যায়াধিকৰণসমূহত নিযুক্ত একাংশ অনভিজ্ঞ মানুহৰ বাবে স্বদেশীও ডি ভোটাৰ হৈছে।" এইদৰে কয় পশ্চিম গোৱালপাৰা বিধানসভা সমষ্টিৰ কংগ্ৰেছী বিধায়ক আব্দুৰ ৰচিদ মণ্ডলে।
স্বাভাৱিকতে কংগ্ৰেছী বিধায়কজনৰ দলৰ জ্যেষ্ঠ নেতা সন্দৰ্ভত আজিৰ এই মন্তব্য তাৎপৰ্য্যপূৰ্ণ বিবেচিত হৈছে। বিভিন্নজনে ইয়াৰ প্ৰতিক্ৰিয়া কৰাৰ সম্ভাৱনা আছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
